
                                                               Klaipėdos r. Dituvos Aleksandro Teodoro Kuršaičio 
                                                               pagrindinės  mokyklos direktoriaus
                                                               2024 m. rugsėjo 2 d. įsakymu Nr. D1-132
KLAIPĖDOS R. DITUVOS ALEKSANDRO TEODORO KURŠAIČIO PAGRINDINĖS MOKYKLOS DIREKTORIAUS PAVADUOTOJO UGDYMUI PAREIGYBĖS APRAŠYMAS
I SKYRIUS
PAREIGYBĖ
             1. Klaipėdos r. Dituvos Aleksandro Teodoro Kuršaičio pagrindinės mokyklos (toliau – Mokykla) direktoriaus pavaduotojo ugdymui pareigybė yra priskiriama biudžetinių įstaigų vadovų ir jų pavaduotojų grupei.
             2. Pareigybės lygis – A2.
             3. Direktoriaus pavaduotojas ugdymui tiesiogiai pavaldus ir atskaitingas Mokyklos  direktoriui.
II SKYRIUS
SPECIALŪS REIKALAVIMAI ŠIAS PAREIGAS EINANČIAM DARBUOTOJUI
             4. Darbuotojas, einantis direktoriaus pavaduotojo ugdymui pareigas, turi atitikti šiuos specialius reikalavimus:
             4.1. turėti ne žemesnį kaip aukštąjį universitetinį išsilavinimą su bakalauro kvalifikaciniu laipsniu ir turėti pedagogo kvalifikaciją;
             4.2. lietuvių kalbos mokėjimas pagal Lietuvos Respublikos valstybinės kalbos įstatymo nustatytus reikalavimus;
             4.3. turėti ne mažesnį kaip 3 metų pedagoginio darbo stažą;
             4.4. išmanyti ugdymo įstaigos veiklos organizavimo ypatumus, būti susipažinusiam su Lietuvos Respublikos Švietimo ir mokslo ministro įsakymais ir kitais teisės aktais, reglamentuojančiais Mokyklos veiklą.
III SKYRIUS
ŠIAS PAREIGAS EINANČIO DARBUOTOJO FUNKCIJOS
5. Šias pareigas einantis darbuotojas vykdo šias funkcijas:
             5.1. rengia Mokyklos veiklą reglamentuojančių dokumentų, įsakymų, susijusių su ugdymo veikla, projektus ir teikia juos Mokyklos direktoriui tvirtinti;
             5.2. dalyvauja darbo grupėse rengiant Mokyklos ugdymo, strateginį, metų veiklos planus;
             5.3. koordinuoja ugdymo plano, bendrųjų programų, neformaliojo švietimo vykdymą ir kontrolę, pamokų ir papildomo ugdymo tvarkaraščių sudarymą;
             5.4. inicijuoja neformaliojo švietimo veiklas, prevencines programas, dalyvauja projektinėse veiklose;
             5.4. teikia pagalbą pedagogams, prižiūri, kaip vykdomi Mokyklos veiklą reglamentuojantys dokumentai;
             5.5. koordinuoja individualių, mokymo namuose planų, mokomųjų dalykų ilgalaikių planų rengimą ir įgyvendinimą 1–10 klasėse, priešmokyklinio ugdymo klasėje;
             5.6. užtikrina ugdymo proceso įgyvendinimą 1–10 klasėse, priešmokyklinio ugdymo klasėje;
             5.7. koordinuoja mokinių socialinės-pilietinės veiklos organizavimą ir vertinimą;
             5.8. prižiūri 1–10 klasių, priešmokyklinės klasės kelionių, ekskursijų, išvykų organizavimą bei renginių dokumentų rengimą; 
             5.9. kuruoja Mokyklos mokinių savivaldą, teikia pagalbą Mokinių tarybos, klasių savivaldos lyderiams; 
             5.10. koordinuoja 1–10 klasių Etninės kultūros  programos vykdymą;
             5.11. organizuoja ir kontroliuoja mokytojų ir mokinių dalyvavimą renginiuose, projektuose, susijusiuose su pagrindiniu ugdymu ir neformaliuoju švietimu;
             5.12. koordinuoja kultūros paso Mokykloje priežiūrą;
             5.13. kontroliuoja ir teikia informaciją mokyklos elektroninės svetainės ir socialinio tinklo Facebook paskyros atnaujinimui;
             5.14. vykdo ugdymo proceso stebėseną, vertina ir analizuoja ugdymo kokybę, teikia metodinę pagalbą pedagoginiams darbuotojams;
             5.15. bendradarbiauja su mokiniais, jų tėvais (globėjais, rūpintojais), pedagoginiais darbuotojais, kitais Mokyklos bendruomenės nariais ir socialiniais partneriais;
             5.16. organizuoja, koordinuoja, stebi, tiria, analizuoja ir vertina neformaliojo švietimo procesą, programų įgyvendinimą; 
             5.17. tvarko informaciją, pateikiamą mokinių, pedagogų registre, rengia statistines ataskaitas nacionalinėje ŠVIS sistemoje;
             5.18. organizuoja pradinio išsilavinimo ir pagrindinio ugdymo I ir II dalių pasiekimų pažymėjimų išdavimą;
             5.19. tvarko ir atsako už pateiktus duomenis Nacionalinio egzaminų centro sistemoje KELTAS;
             5.20. organizuoja tėvų (globėjų) švietimą;
             5.21. laikinai pavaduoja direktorių jo komandiruotės, laikino nedarbingumo, kasmetinių ar tikslinių atostogų ir kitu laikotarpiu;
             5.22. vykdo kitas direktoriaus perduotas funkcijas.
             5.23. kuria ir puoselėja emociškai saugią, mokymuisi palankią socialinę emocinę 
aplinką, reaguoja į smurtą ir patyčias pagal Mokyklos nustatytą tvarką.
6. Darbuotojas už pareigybės aprašyme išvardintų pareigų netinkamą vykdymą ir 
pavestų užduočių neatlikimą laiku atsako Lietuvos Respublikos darbo kodekso nustatyta tvarka.

__________________


SUSIPAŽINAU:
________________________________________
                     (vardas, pavardė, parašas)

_________________
   (susipažinimo data)
